stanford-oval/wikipedia huggingface dataset:
Köyhäjoki

| Köyhäjoki |
| --- | --- |
 Köyhäjoki
 Koordinaatit: 63°34′11″N, 023°56′14″E 
Valtio:  Suomi
Maakunta:  Keski-Pohjanmaa
Kunta:  Kaustinen
Hallinto:  
 – Asutustyyppi:  Kylä
Aikavyöhyke:  UTC+2
 – Kesäaika:  UTC+3
Postinumero:  69660
Infobox OKVirheellinen NIMI-arvo: 
Köyhäjoki on noin 370 asukkaan kylä Kaustisen kunnassa Keski-Pohjanmaalla, noin 12 kilometriä Kaustisen kuntakeskuksesta itään. Köyhäjoella on ollut asutusta 1700-luvulta lähtien. Köyhäjoki on myös kylän läpi virtaava joki, jota asutus myötäilee.
Köyhäjoella toimii ala-aste sekä Mäntymaja, jota kyläläiset käyttävät juhlanvietto- ja harrastuspaikkanaan.
Köyhäjoella suurimpana työllistäjänä on maatalous eri muodoissaan.
Aiheesta muualla

Köyhäjoen kyläyhdistys
Leo Tiainen

Leo Asser Tiainen (29. joulukuuta 1909 Helsinki – 16. maaliskuuta 2003 Helsinki) oli suomalainen runoilija ja suomentaja. Tiainen toimi myös kriitikkona, ja kokosi kirjallisuuteen liittyvää muistitietoa esimerkiksi kirjailija Joel Lehtosesta.
Teoksia

Pyörteitä : runoja.      Tammi 1945
Suomalainen maisema runoudessa ja maalaustaiteessa ;  toim. Yrjö Kaijärvi ja Leo Tiainen.         Tammi 1946
Aiheesta muualla

Leo Tiainen : Hauta ja puutarha. Edith Södergranin runoilijamaja Raivolassa, Helsingin Sanomat, 09.09.1938, nro 242, s. 4, Kansalliskirjaston digitaaliset aineistot
Leonid Robertovitš Stjernvall

Leonid Robertovitš Stjernvall (26. huhtikuuta 1872 Moskova – 2. huhtikuuta 1938 Satteville, Ranska) oli suomalais-venäläinen kollegiasessori ja lääkäri. Hän on kansainvälisesti tunnettu armenialais-kreikkalaisen mystikon G. I. Gurdjieffin uskollisena ja ensimmäisiin kuuluneena oppilaana.
Stjernvallin isä oli suomalainen kenraalimajuri Gustav Alexander Robert Stjernvall ja äiti venäläinen Anna Oldecopp. Leonid Stjernvall opiskeli Moskovan yliopiston lääketieteellisessä tiedekunnassa, ja hänestä tuli laillistettu lääkäri vuonna 1898. Hän toimi Venäjän sisäministeriön lääketieteellisen osaston virkamiehenä vuodesta 1902, ja sai nimineuvoksen virka-arvon ja kollegiassessorin virka-arvon vuonna 1906. Hänet erotettiin virasta vuonna 1907, jonka jälkeen hän toimi lääkärinä Pietarissa ja kaupungin sähköstimulaatiohierontaa ja vesihoitoja tarjonneen parantolan johtajana.
Stjernvall tutustui Gurdjieffiin Pietarissa vuonna 1914, ja pysyi tämän uskollisena oppilaana kuolemaansa saakka, ollen Gurdjieffin pitkäaikaisin seuraaja. Stjernvallin vaimo kertoi myöhemmin, että hänen miehensä oli fanaattisesti, "melkein orjamaisesti", omistautunut Gurdjieffille, ja oli P. D. Uspenskin ohella paras Gurdjieffin uusien oppilaiden värvääjä. Venäjän vallankumouksen jälkeen Stjernvall perheineen asettui lopulta Ranskaan Gurdjieffin perässä.
Stjernvallin ja hänen vaimonsa Elisabet Feodosjevin poika, myöhemmin Sveitsissä asunut Nikolai de Stjernvall (myöhemmin Nicholas de Val, 1917–2010) oli Gurdjieffin biologinen lapsi. Nikolai kirjoitti ranskaksi muistelmateoksen Daddy Gurdjieff: Quelques souvenirs inédits (1997), joka ei anna Gurdjieffistä kovinkaan mairittelevaa kuvaa, vaikkei se ollut myöskään täysin kielteinen.
Aiheesta muualla

Gurdjieff.fi: Leonid Stjernvall (1872 – 1938) Gurdjieffin matkassa Suomesta Pariisiin (Viitattu 22.10.2023)
Lamatemppeli

Lamatemppeli
Weituon patsas
Lamatemppeli (kiin.: 雍和宮; pinyin: Yōng hé gōng) on buddhalaistemppeli Koillis-Pekingissä, Kiinassa. Lamatemppeli on lamalaisuuden päätemppeli Tiibetin ulkopuolella. Temppelin merkittävin aarre on yhdestä santelipuusta veistetty 26 metriä korkea Maitreyabuddha-patsas, josta on 18 metriä on maanpinnan yläpuolella ja kahdeksan metriä alapuolella.
Temppeli oli alun perin Yin Zhenin asunto. Yin Zhenistä tuli myöhemmin keisari Yongzheng. Vuonna 1744 Yongzhengin poika keisari Qianlong muutti palatsin buddhalaisluostariksi.
Aiheesta muualla

Kuvia tai muita tiedostoja aiheesta Lamatemppeli Wikimedia Commonsissa
Lentokoneteollisuus

Lentokoneteollisuus (myös ilmailuteollisuus) on teollisuuden ala, jonka tuotteita ovat lentokoneet, helikopterit ja näihin liittyvät työkalut ja järjestelmät.
Suomen lentokoneteollisuus koki merkittävän takaiskun sotakorvauksien valmistuksen aikaan osaksi koska sotakorvaustuotteiden listalla ei ollut yhtään lentokonetehtaiden tuotteita.
Aiheesta muualla

Yle.fi
Laura Kuulasmaa

Laura Kuulasmaa (KTM) on suomalainen digitaalisen kaupan ammattilainen ja järjestöjohtaja.
Kuulasmaan Kauppakorkeakoulun maisteritutkielma käsitteli teleoperaattorin roolia digitaalisen musiikin jakelussa.
Kuulasmaa työskenteli vuodesta 2000 Elisalla eri tehtävissä. Kuulasmaa on ollut perustamassa Elisalle digitaalisen musiikin kauppaa ja Elisa Kirjassa lanseeraamassa ensin Elisa Äänikirjaa 2010 ja sitten Elisa Kirjaa.
Vuodesta 2013 Kuulasmaa oli Elisa Viihde -palvelussa tuottajana ja tilaajana. Elisasta tuli suomalaisten av-tuotantojen toiseksi suurin ostaja heti Yleisradion jälkeen. Kuulasmaa hankki Elisa Viihteelle yli 50 kotimaista sarjaa ja yli 150 pitkää elokuvaa.
Kuulasmaa valittiin Audiovisual Producers Finland – APFI ry:n toiminnanjohtajaksi 2021. APFI:n tehtäviin kuuluu suomalaisten elokuva- ja tv-tuottajien edunvalvonta, kansainvälistymisen edistäminen ja tekijänoikeuksien kollektiivinen hallinnointi.
Aiheesta muualla

Laura Kuulasmaa Elonetissä.
Leonid Sobinov

Leonid Sobinov
Leonid Vitaljevitš Sobinov (ven. Леонид Витальевич Собинов; 26. toukokuuta 1872 Jaroslavl – 14. lokakuuta 1934) oli venäläinen oopperalaulaja, äänialaltaan tenori.
Sobinov kouluttautui juristiksi ja aloitti ammatinharjoituksen pakollisen asepalveluksen suoritettuaan. Samalla hän kuitenkin opiskeli laulamista, ja vuonna 1897 hän sai koelaulun myötä Bolšoi-teatterista paikan. La Scalan -debyyttinsä Sobinov teki vuonna 1904. Hän esiintyi lisäksi esimerkiksi Lontoossa ja Pariisissa. Hän hoiti myös hallinnollisia tehtäviä neuvostovallan alkamisen jälkeen. Sobinov sai monia arvonimiä ja tunnustuksia, kuten keisarillisen hovilaulajan (1910) ja Venäjän SFNT:n kansantaiteilijan (1923) arvot. Hän kuoli sydäninfarktiin.
Sobinov oli yksi varhaisimmista huomattavista muusikoista, jotka tekivät äänityksiä. Hänen levytyksiään tunnetaan jo vuosilta 1901–1904.
Aiheesta muualla

Kuvia tai muita tiedostoja aiheesta Leonid Sobinov Wikimedia Commonsissa
Lambach

Lambach 1900-luvun alussa
Lambach on 3344 asukkaan kunta Itävallassa (vuoden 2011 väestönlaskenta). Se kuuluu Ylä-Itävallan osavaltioon ja Wels-Landin piiriin.
Lambachissa sijaitsee Wels-Lambachin kreivien sukuun kuuluneen Pyhän Adalberon vuonna 1056 perustama Lambachin benediktiiniläisluostari. Kunnan tärkeitä rakennuksia ovat Kalvararienberg-kirkko, torin laidalla sijaitseva kunnantalo ja vuodesta 1660 toiminut Luostarintaverna.
Aiheesta muualla

Kuvia tai muita tiedostoja aiheesta Lambach Wikimedia Commonsissa
Lennox–Gastaut’n oireyhtymä

Lennox–Gastaut’n oireyhtymä [ˈlenəks gasˈto] on lapsuusiässä kehittyvä oireisto, jolle luonteenomaista on vaikeahoitoinen epilepsia. Sairastavilla monesti esiintyy kehitysvammaisuutta. Oireisto on nimetty William G. Lennoxin ja Henri Gastaut’n mukaan.
Lennox–Gastaut’n oireyhtymän syistä ei tiedetä paljoa. Raskaudenaikaisilla aivovaurioilla on arveltu olevan yhteys oireiston kehittymiseen.
Epilepsiasta kärsivistä lapsista 3–11 prosentilla on Lennox–Gastaut-oireisto. Potilaista hieman suurempi osa on miehiä kuin naisia. Arviolta 1–2,8 henkilöä 10 000:sta kärsii Lennox-Gastaut'n oireyhtymästä.
Lennox-Gastaut'n oireyhtymään kuuluu selvästi lisääntynyt pitkittyneen epileptisen kohtauksen, status epilepticuksen riski. Status epilepticus on hengenvaarallinen tila, ja Lennox–Gastaut’n oireyhtymään kuuluukin kasvanut kuolleisuus. Usein kuolema on tapaturmainen.
Antiepileptiset lääkkeet tehoavat Lennox–Gastaut’n oireyhtymään yleensä heikosti. Vuonna 2018 julkaistun tutkimuksen mukaan kannabidiolia lääkkeenä käyttäneestä kohderyhmästä suurin osa, joilla oli kyseinen oireyhtymä, pääsi eroon kohtauksistaan.
Leonid Slutski

| Leonid Slutski> Леонид Слуцкий |
| --- | --- |
 Leonid Slutski, 2018
Venäjän liberaalidemokraattisen puolueen puheenjohtaja
 27. toukokuuta 2022 –  
Henkilötiedot
Syntynyt: 4. tammikuuta 1968 (ikä 56)
Tiedot
Puolue:  Venäjän liberaalidemokraattinen puolue
Aiheesta muualla
www.lslutsky.ru
Leonid Eduardovitš Slutski (ven. Леонид Эдуардович Слуцкий, s. 4. tammikuuta 1968) on Venäjän valtionduuman edustaja ja sen ulkoasiainkomitean (valiokunnan) johtaja 2016–2021 ja 2021–.
Hän on Venäjän liberaalidemokraattisen puolueen johtaja Vladimir Žirinovskin kuoleman jälkeen.
Hän on taloustieteiden tohtori ja Moskovan yliopiston kansainvälisten suhteiden taloudellisten kysymysten osaston dekaani.
Leonid Slutski toimi Pronssisoturi-kiistan aikana Venäjän duuman valtuuskunnan jäsenenä. Ryhmä vieraili 30. huhtikuuta 2007 – 1. toukokuuta 2007 Tallinnassa. Ryhmää johti Nikolai Kovaljov. Ennen Moskovan lentokentältä lähtöä valtuuskunta vaati Viron hallituksen eroa. 
Tallinnassa ryhmä lievensi kannanottoja ja Nikolai Kovaljov väitti Viron hallituksen erovaatimuksen olleen edustaja Leonid Slutskin yksittäinen kannanotto.
Slutski otti Monacon Albert II:n kanssa osaa tutkimusretkikuntiin Pohjoisnavalle ja Etelämantereelle.
Vuonna 2006 Slutski palkittiin Ranskan kunnialegioonan jäsenyydellä.
Slutski toimi Moskovan patriarkaatin Viron ortodoksisen kirkon omaisuuden palauttamiseksi ja on omilla varoillaan entisöinyt Kronstadtin Pyhän Nikolaos Ihmeidentekijän tuomiokirkkoa.
Aiheesta muualla

Valtakunnanduuma, jäsenet  (Arkistoitu – Internet Archive) (venäjäksi)
Leonid Slutskin verkkosivut  (venäjäksi)
Lentokonetehtaan rata

Lentokonetehtaan radan paikkaa pitkin kulkeva kevyen liikenteen väylä
Lentokonetehtaan rata oli Suomen rataverkkoon kuulunut sivurataosuus, joka sijaitsi Tampereen ja Pirkkalan rajalla. Rata alkoi Lempäälän puolelta Sääksjärven liikennepaikalta ja kulki pohjoiseen päin Helsingin ja Tampereen välisen pääradan rinnalla aina Peltolammin korkeudelle saakka. Erottuaan pääradasta rata kulki sitten Pirkkalan Toivion ja Partolan kautta Härmälässä Pyhäjärven rannalla sijainneen Valmet Oy:n lentokonetehtaan alueelle. Radasta erkaantui myös sivuraide SOK:n varastolle Sarankulmaan. Rata purettiin 1999–2000 samassa yhteydessä, kun Tampereen ja Sääksjärven välille rakennettiin kolmas raide.
Lentokonetehtaan rataa käytettiin Valmetin lentokonetehtaan kuljetuksiin. Rataa pitkin kuljetettiin maailmalle tehtaalta valmistuneet veturit ja muu kiskokalusto. Lentokonetehtaan historia alkoi vuodesta 1936, kun Valtion Lentokonetehdas siirrettiin Tampereelle. Sodan jälkeen tehdas alkoi valmistaa rautatiekalustoa. Tehtaalla rakennettiin 1950-luvulta 1970-luvulle Hr11-, Dr12-, Dr13-, Dr16-, Sv11-, Dv11-, Dv12-, Dv15- ja Dv16-veturisarjoja, Dm3-, Dm4-, Dm6-, Dm7-, Dm8- ja Dm9-dieselmoottorijunia, Sm1- ja Sm2-sähköjunia, M100-sarjan metrojunia sekä Helsinkiin raitiovaunuja.
Lennox Kilgour

| Mitalit> Maa:    Trinidad ja Tobago.Miesten painonnosto. Olympialaiset  | Mitalit> Maa:    Trinidad ja Tobago.Miesten painonnosto. Olympialaiset  | Mitalit> Maa:    Trinidad ja Tobago.Miesten painonnosto. Olympialaiset  | Maa:    Trinidad ja Tobago> Miesten painonnosto. |
| --- | --- | --- | --- |
|  Pronssia | Helsinki 1952 | 90 kg |  |
Lennox Stanislaus Kilgour (15. huhtikuuta 1927 Port of Spain, Trinidad ja Tobago – 2004) oli trinidadtobagolainen painonnostaja ja olympiamitalisti.
Kilgour saavutti pronssia Helsingin 1952 olympialaisissa alle 90-kiloisten sarjassa tuloksella 402,5 kg. Hän on Rodney Wilkesin ohella maansa ainoa painonnoston olympiamitalisti. Melbournen 1956 olympialaisissa hän sijoittui seitsemänneksi tuloksella 390 kg.
Kilgour ei osallistunut kertaakaan MM-kilpailuihin, koska ne järjestettiin Euroopassa eikä hänen kotimaansa liitolla ollut varaa matkakustannuksiin. Vancouverissa 1954 järjestetyissä Kansainyhteisön kisoissa hän saavutti hopeaa.
Lennox Berkeley

Lennox Randall Francis Berkeley (12. toukokuuta 1903 Boars Hill – 26. joulukuuta 1989 Lontoo) oli brittiläinen säveltäjä.
Berkeley sai taiteiden kandidaatin arvon Merton Collegesta, Oxfordin yliopistosta vuonna 1926. Vuosina 1927–1932 hän opiskeli Pariisissa Nadia Boulangerin johdolla. Siellä hän tapasi Igor Stravinskyn ja Francis Poulenc'n, joista molemmat vaikuttivat hänen tyylilliseen kehitykseensä. Vuonna 1935 Berkeley palasi Isoon-Britanniaan, jossa samana vuonna esitettiin hänen ensimmäinen suurimuotoinen teoksensa, oratorio Jonah. Vuonna 1936 hän tapasi Benjamin Brittenin, jonka kanssa teki yhteistyötä orkesteriteoksessa Mont Juic (1937). Berkeleyn merkittäviin teoksiin kuuluvat myös Divertimento orkesterille (1943) ja pianosonaatti (1945). Lisäksi hänet tunnetaan vokaaliteoksistaan, joihin kuuluu Stabat Mater (1947). Berkeley sävelsi joitain kappaleita tiettyjä esittäjiä, kuten Julian Breamia ja Janet Craxtonia varten. Berkeleyn oopperatuotantoon kuuluvat Nelson (1954) ja Ruth (1956). Jotkin hänen myöhemmistä teoksistaan, kuten sonatiini (1962) ja neljäs sinfonia (1978) hyödyntävät atonaalisuutta.
Berkeley toimi sävellysprofessorina Royal Academy of Musicissa vuosina 1946–1968 ja oli Keelen yliopiston musiikin kunniaprofessori vuosina 1976–1979. Hän oli Cheltenhamin musiikkifestivaalin puheenjohtaja vuosina 1977–1983. Hänet lyötiin ritariksi vuonna 1974. Myös hänen poikansa Michael Berkeley on säveltäjä.
Lennuk

Kuvitusta Kalevipoeg-eepoksen. Kristjan Raud, 1935
Lennuk on virolaisessa Kalevipoeg-eepoksessa kuvattu lentävä laiva, jonka sankari Kalevipoeg rakentaa lentääkseen maailman loppuun. Nykyisessä viron kielessä lennuk tarkoittaa lentokonetta.
Lastenvaunut

Lastenvaunut, myös lastenrattaat, ovat pyörillä liikuteltava, usein kuomun suojaamat rattaat, jotka on tarkoitettu alle 6-vuotiaiden lasten liikuttamiseen paikasta toiseen. Lastenvaunuja on erilaisia, eri muotoisia, näköisiä ja kokoisia.
Pienen vauvan vaunut, joissa lapsen on tarkoitus maata.
Isomman lapsen kolmipyöräiset vaunut, joissa lapsi voi istua.
Pienimmät vauvat nukkuvat makuuvaunuissa, joiden koppa voi olla irrotettava ja toimia vauvan kantokoppana. Isommat lapset istuvat ratasistuimella. Yhdistelmärattaissa voidaan vaihtaa käyttöön joko koppa tai istuin. Tuplarattaissa voi kuljettaa kahta lasta – joko kaksosia tai eri-ikäisiä sisaruksia. Matkarattaat voi taittaa kokoon kuljetusta varten, ja juoksurattaat sopivat vauhdikkaaseen työntämiseen.
Kottikärryt lastenrattaina. Kaiverrus 1300-luvulta.
Lapsia on työnnetty erilaisissa kärryissä satojen vuosien ajan. Varhaiset lastenvaunut muistuttivat kottikärryjä.[lähde? ] Modernien lastenvaunujen historia alkaa 1700-luvulta, jolloin ne muistuttivat senaikaisia hevosvaunuja. 1840-luvulla kuningatar Viktoria tilasi kolmet lastenvaunut lapsilleen, ja niistä tuli yläluokan suosima tuote. Ensimmäisen maailmansodan jälkeen lastenvaunut yleistyivät myös keskiluokan parissa.
Lastenvaunujen tekniikka on kehittynyt ja hintataso noussut 2000-luvulla. Yhdistelmävaunut voivat maksaa yli tuhat euroa.
Aiheesta muualla

Wikimedia Commonsissa on kuvia tai muita tiedostoja aiheesta .
Virtual Pram Museum (Arkistoitu – Internet Archive)
Lennox Miller

| Mitalit> Maa:  Jamaika.Miesten yleisurheilu. Olympialaiset  | Mitalit> Maa:  Jamaika.Miesten yleisurheilu. Olympialaiset  | Mitalit> Maa:  Jamaika.Miesten yleisurheilu. Olympialaiset  | Maa:  Jamaika> Miesten yleisurheilu. |
| --- | --- | --- | --- |
|  Hopeaa | México 1968 | 100 m |  |
|  Pronssia | München 1972 | 100 m |  |
Lennox V. Miller (8. lokakuuta 1946 Kingston, Jamaika – 8. marraskuuta 2004 Pasadena, Kalifornia, Yhdysvallat) oli jamaikalainen yleisurheilija ja olympiamitalisti.
Miller voitti uransa aikana kaksi olympiamitalia: hopeaa Méxicossa 1968 ja pronssia Münchenissä 1972, molemmat 100 metrin juoksussa. Münchenissä hän sijoittui lisäksi Jamaikan joukkueen ankkurina neljänneksi 4 × 100 metrin viestijuoksussa.
Miller työskenteli aktiiviuransa jälkeen hammaslääkärinä Pasadenassa, Kaliforniassa, jossa hän kuoli syöpään 58-vuotiaana. Pikajuoksija Inger Miller on hänen tyttärensä.
Laura La Varnie

| Laura La Varnie |
| --- | --- |
 Laura La Varnie vuonna 1918 elokuvassa Mickey.
Henkilötiedot
Syntynyt: 2. maaliskuuta 1853 Jefferson City, Missouri
Kuollut: 18. syyskuuta 1939 (86 vuotta) Los Angelesissa, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Laura La Varnie (2. maaliskuuta 1853 – 18. syyskuuta 1939) oli yhdysvaltalainen näyttelijä. Hän syntyi Jefferson Cityssä, Missourissa, ja kuoli 86-vuotiaana Los Angelesissa, Kaliforniassa.
La Varnie esiintyi muun muassa elokuvassa Mickey (1918).
Aiheesta muualla

Laura La Varnie Internet Movie Databasessa. (englanniksi)
Laura La Varnie Lordheath.com.  2.3.2023. Viitattu 24.8.2023. (englanniksi)
Laura La Varnie – Filmography. Turner Classic Movies – TCM. Arkistoitu 20.6.2021. Viitattu 24.8.2023. (englanniksi)
Lasse Summa

| Lasse Summa> Henkilötiedot |
| --- | --- |
Syntynyt: 17. maaliskuuta 1960 (ikä 64) Heinola, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  183 cm
Paino:  83 kg
Pelinumero:  20
Pelaajaura
Pääsarjaura:  1981–1985
Seurat:  SaPKo (I-div.) Kiekkoreipas (SML/I-div.)
Lasse Summa (s. 17. maaliskuuta 1960 Heinola) on suomalainen entinen jääkiekkomaalivahti.
Ura

Summa pelasi ensimmäiset miesten pelinsä Savonlinnan Pallokerhon I-divisioonajoukkueessa kaudella 1980–1981. Hän siirtyi seuraavaksi kaudeksi 1981–1982 SM-liigaan ja Kiekkoreippaan maalinsuulle. Summa torjui joukkueen tulokaskaudellaan SM-liigan runkosarjassa kuudenneksi ja Lahden Reippaan seurahistorian ainoan kerran SM-liigan pudotuspeleihin.
Kiekkoreipas putosi SM-liigasta keväällä 1985. Summa torjui joukkueessa vielä kolme kautta I-divisioonassa kevääseen 1988 saakka, jolloin Kiekkoreipas sijoittui runkosarjassa kolmanneksi, mutta hävisi liigakarsinnoissa KooKoolle otteluvoitoin 3-2. Summan pelaajaura loppui tuohon kevääseen.
Uransa jälkeen Summa on toiminut mm. Kiekkoreippaan ja Pelicansin A-nuorten maalivahtivalmentajana. Hän on sittemmin myös työskennellyt Lahdessa.
Lasse Söderberg

| Lasse Söderberg |
| --- | --- |
 Lasse Söderberg 2014 Göteborgin kirjamessuilla.
Henkilötiedot
Syntynyt: 1931 (ikä 92–93) Tukholma, Ruotsi
Ammatti:  runoilija
Kirjailija
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Lasse Söderberg (1931 Tukholma, Ruotsi) on ruotsalainen runoilija ja kääntäjä. Hän kuului 1950-luvulla Metamorfos-ryhmän romantikkoihin. Esikoiskokoelma Anteckningar till ett eko ilmestyi 1952 ja seuraava Landskap med kvinnor 1953, molemmat ryhmän monisteina. Ensimmäinen painettuna julkaistu kokoelma Akrobaterna ilmestyi 1955, ja hän oli saanut siihen vaikutteita ranskalaiselta surrealistilta Paul Eluardilta. 1960-luvulla runoihin tuli yhteiskunnallista sävyä, ja hän pohtii niissä runoilijan yhteiskunnallista tehtävää. Hän on ruotsintanut Latinalaisen Amerikan ja Espanjan runoutta.
Palkinnot ja tunnustukset

Ruotsin radion runopalkinto 1969
Laurentius (vastapaavi)

Laurentius (k. 507 tai 508) oli katolisen kirkon paaviutta omakseen väittänyt vastapaavi marraskuusta 498 helmikuuhun 499 ja 501–506.
22. marraskuuta 498 Symmachus valittiin paaviksi, ja samana päivänä Laurentiuksen kannattajat julistivat hänet paaviksi. Laurentiuksen kannattajiin lukeutuivat myös Bysantin keisari Anastasios I ja goottien kuningas Teoderik Suuri. Symmachus haki sopua tarjoamalla Laurentiukselle Noceran piispankuntaa, mutta yritys ei onnistunut. Laurentius joutui viimein jättämään Rooman, kun Teoderik lopetti hänen tukemisensa, koska hän pelkäsi Laurentiuksen saavan liikaa vaikutteita Bysantista.
Laurentius Canterburylainen

Laurentius Canterburylaisen hautakivi.
Laurentius Canterburylainen (engl. Laurence of Canterbury, kuoli 619) oli toinen Canterburyn arkkipiispa. Hän oli yksi munkeista, jotka Gregorius I lähetti lähetystyöhön Englantiin käännyttämään anglosakseja kristinuskoon. Heidän Englantiin saapumisen ajankohdastaan ei ole varmaa tietoa. Hänet julistettiin pyhimykseksi kuoltuaan.
Laurentius oli ollut munkkina Roomassa ennen Englantiin lähtöään. Beda Venerabilis väittää Pyhän Augustinuksen lähettäneen hänet takaisin Roomaan raportoimaan Ethelbertin kääntymisestä kristityksi ja välittämään kirjeen, jossa oli kysymyksiä paaville. Hän lähti matkaan heinäkuussa 598 ja palasi takaisin kesäkuussa 601, ja toi mukanaan vastauksia Augustinuksen kysymyksiin.
| 0 | 1 | 2 | 3 |
| --- | --- | --- | --- |
|  | Edeltäjä: Pyhä Augustinus | Canterburyn arkkipiispa 604–619 | Seuraaja: Mellitus |
Lastentaudit

Lastenlääkäri ottaa verinäytettä vastasyntyneeltä lapselta.
Lastentaudeilla tarkoitetaan lapsuusiälle ominaisia sairauksia. Vastasyntyneen sairauksien syynä voivat olla hapenpuute synnytyksessä, keskosuus tai epämuodostumat. Imeväisikäisten yleisiä sairauksia ovat hengitystietulehdukset ja ripuli sekä virtsatietulehdukset. Lasten keskushermoston sairauksia ovat kouristustaudit, aivokalvontulehdus, aivovauriot ja kehitysvammaisuus. Lapsuusiässä yleisiä tarttuvia tauteja ovat tuhkarokko, vesirokko, vihurirokko, tulirokko, sikotauti ja hinkuyskä, joita on onnistuttu torjumaan rokotuksilla.
Myös muiden tautien hoito on lapsilla erilaista kuin aikuisilla, koska lapsen kehittyvä ja pienikokoisempi elimistö reagoi samoihin lääkkeisiin eri tavalla kuin aikuisten elimistö. Lapsilla on havaittu sellaisia sivuvaikutuksia, joita aikuisilla ei ole.
Lääketieteen lastentauteihin erikoistunutta osa-aluetta kutsutaan pediatriaksi, ja lastentauteihin erikoistunut lääkäri on pediatri.
Aiheesta muualla

Wikimedia Commonsissa on kuvia tai muita tiedostoja aiheesta .
Lastentaudit (Arkistoitu – Internet Archive) HUS
Listing

Listing on muun muassa seuraavien henkilöiden sukunimi:
Georg Listing (s. 1987), saksalainen muusikko
Johann Benedict Listing (1808–1882), saksalainen matemaatikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Käräjäkartano

Käräjäkartano oli aiemmin Ruotsissa ja Suomessa käräjiä varten rakennettu talo, jonka rakentaminen oli käräjäkunnan asukkaiden vastuulla.
Historia

Vuoden 1734 lakia edeltävässä lainsäädännössä oli määrätty, että jokaisessa kihlakunnassa tai Suomessa käräjäkunnassa tuli olla käräjäkartano. Nämä määräykset saivat vuoden 1734 lain rikoskaaressa sellaisen muodon, että käräjäkartanon rakentaminen jätettiin käräjäkuntalaisten omaan harkintaan.
Historia > Käräjätalon rakentaminen

Jos käräjäkartano rakennettiin, se oli sijoitettava ”tavalliseen käräjäpaikkaan” taikka maaherran määräämään, yleisölle sopivaan paikkaan. Kartanossa tuli olla suuri tupa ja kaksi kamaria, joita käräjäkuntalaiset olivat velvolliset pitämään kunnossa, mutta eivät lämmittämään, paitsi jos käräjäkuntalaiset olivat lämmittämiseen erikseen suostuneet.
Käräjäkartanon rakentamiseen ja kunnossapitoon ottivat osaa kaikki käräjäkuntalaiset manttaalin mukaan, lukuun ottamatta sätereitä ja karjataloja sekä sätereihin yhdistettyjä piiritaloja.
Historia > Vankihuone

Jokaisen käräjäkartanon yhteydessä tuli olla myös vankihuone, jossa voitiin säilyttää mies- ja naispuolisia vankeja erillään toisistaan. Tämän vankihuoneen olivat käräjäkuntalaiset velvollisia pitämään lämpimänä kylminä vuodenaikoina.
Historia > Talon vuokraus

Niissä käräjäkunnissa, joissa ei ollut käräjätaloa, olivat käräjäkuntalaiset velvolliset suorittamaan tuomarille korvauksen käräjäkartanon vuokrauksesta. Tällaista korvausta suoritettiin tavallisesti kappa jyviä talonsavulta, ja tätä maksua kannettiin käräjähuonevuokrakapan nimellä.
Lassi Toivola

Lassi Tapio Toivola (13. helmikuuta 1931 Viipurin mlk – 14. toukokuuta 2022 Vantaa) oli suomalainen painituomari. Viisissä kesäolympialaisissa ja kymmenissä MM- ja EM-kilpailuissa tuomaroinut Toivola nimettiin FILA:n kansainväliseen painin Hall of Fameen sen historian toisena tuomarina ja ensimmäisenä suomalaisena yhdessä Kustaa Pihlajamäen kanssa vuonna 2005.